फसल पर जमीं ओस
दिसंबर माह के अंतिम सप्ताह की ठंड लोगों को कंपकंपा रही है। शीतलहर चलने से ठंड का पारा नीचे खिसकते जा रहा है। शुक्रवार को पारे की स्थिति न्यूनतम स्थिति 4.5 डिग्री सेल्सियस दर्ज की गई थी। इस ठंड से पहाड़ी क्षेत्र के आधा दर्जन गांवों के खेतों में खड़ी फसलों पर ओस की बूंदें जम गई। शनिवार को तापमान में प्वाइंट 5 की बढ़ोतरी दर्ज की गई, न्यूनतम तापमान 5.0 दर्ज किया गया। बैतूल के कोदारोटी, पलस्या, चांदू, प्रभुढाना और बडोरा क्षेत्र की फसलों पर ओस की बूंदें जमीं देखी गई। गांव के किसान नामदेव यादव और नाथूराम ने इसकी पुष्टि करते हुए कहा ओस गिराना फसलों के लिए फायदेमंद है, लेकिन पाला पड़ने पर फसलों को नुकसान होगा। शनिवार को मौसम के न्यूनतम पारे में एक डिग्री सेल्सियस की बढ़ोतरी दर्ज की गई। दिन में शीतलहर का दौर चलता रहा। आंकड़ों में देखें तो 25-26 दिसंबर की रात इस साल के सीजन की सबसे ठंडी रात रही। पिछले साल 17 दिसंबर को बैतूल में न्यूनतम पारा 3.4 डिग्री सेल्सियस तक आ गया था। ठंड के पारे का यह रिकार्ड पिछले पांच सालों की तुलना में सबसे कम है। मौसम वैज्ञानिक विजय पराड़कर का कहना है, शीत लहर चलने और बादल साफ होने से ठंड में आगे भी बढ़ोतरी बनी रहने की उम्मीद है।
सीजन की सबसे ठंडी रात
पारा 50C
kas_Deva hin_Deva bho_Deva kas_Deva